નાયબ મુખ્યમંત્રી શ્રી નીતિનભાઈ પટેલે આજે દિલ્હી ખાતે કેન્દ્રીય આરોગ્ય અને પરિવાર કલ્યાણ મંત્રાલય દ્વારા ‘આયુષ્યમાન ભારત-નેશનલ હેલ્થ પ્રોટેકશન મિશન’ યોજનાના અમલીકરણ માટે વિવિધ રાજ્યોના આરોગ્ય મંત્રીશ્રીઓના બોલાવેલ કોંકલેવ -૨૦૧૮માં ભાગ લેતાં જણાવ્યું હતું કે ગુજરાત સરકારે વર્ષ-૨૦૧૨માં પ્રધાનમંત્રી શ્રી નરેન્દ્રભાઈ મોદી જ્યારે ગુજરાતના મુખ્યમંત્રી હતા ત્યારે ‘મુખ્યમંત્રી અમૃતમ’ (મા) યોજના હેઠળ ૪૦ લાખ બીપીએલ પરિવારોને આવરી લેવામાં આવ્યા હતા.